text: a9554km: experiències de dos Catalans a California: 08/2012 - 09/2012
  Molt a prop de la universitat es troba Corona del Mar, una petita localitat que pertany a la ciutat de Newport Beach. És un bon lloc per anar a passar la tarda i observar el mar i les seves impressionants cases.
  Publicat per estel.carbo@gmail.com a 23:03 6 comentaris:
  Etiquetes de comentaris: Corona del Mar, Newport Beach, Orange County, Places | Trips, platges
  Ubicació: Corona Del Mar, Newport Beach, Califòrnia, Estats Units d'Amèrica
  Publicat per estel.carbo@gmail.com a 23:20 27 comentaris:
  Publicat per estel.carbo@gmail.com a 0:10 8 comentaris:
  Des de fa ja uns quants anys s'ha despertat una febre per les magdalenes més dolces i famoses del món: els Cupcakes. A part dels cupcakes comestibles, no resulta massa difícil trobar tot tipus d'articles amb cupcakes impresos o amb forma de cupcake. Jo mateixa n'he fet de fimo, per a portar com a penjoll!
  N'hi ha de gustos mundialment coneguts com el de red velvet o carrot cake (fotografies anteriors); o de ben curiosos com el de pètals de rosa. Esponjosos amb una capa de frosting que els dóna el punt irresistible, tant pel sentit del gust, com pel de la vista o l'olfacte.
  Aquí a on vivim és molt comú trobar-ne al supermercat. Acostumen a vendre'ls en caixetes de 6 o 12, i n'hi ha de diferents mides. El preu de la caixa és d'uns 4 dòlars, però també se'n poden trobar d'individuals més grans i més elaborats per $3,5 la unitat.
  Un dia que estàvem passejant per Beverly Hills, vam decidir aprofitar per visitar una bakery molt coneguda a on fan (per alguns/es) els millors Cupcakes d'arreu: Sprinkles. La curiositat de la botiga és que no cal entrar-hi per adquirir els seus deliciosos cupcakes; els pots comprar des de la seva màquina expenedora!
  A través d'una pantalla tàctil accedeixes al menú principal per escollir el cupcake del gust que vulguis (coco, xocolata, red velvet, carrot cake...). Un cop escollit, la pantalla et mostra el procés de com el cupcake és seleccionat i posat en una caixeta que després sortirà per una finestra, per tal de ser recollida pel consumidor.
  Cada magdalena costa $4 dòlars i es paga amb targeta de crèdit. Els cupcakes són frescos del dia i es van reposant contínuament, ja que la cua de gent que es fa al carrer per comprar-ne és tan llarga que no deixa que els cupcakes tinguin temps de romandre en la màquina per més d'un minut.
  Publicat per estel.carbo@gmail.com a 23:38 15 comentaris:
  Etiquetes de comentaris: Beverly Hills, cupcakes, Fashion | Trends, Food | Drink, Los Angeles, màquina expenedora, Sprinkles
  Ubicació: Beverly Hills, Califòrnia, Estats Units d'Amèrica
  Huntington Beach és la ciutat que millor representa la vida a la platja, el bon temps i les onades perfectes per a fer surf. Per això l'anomenen "Surf City, USA" (marca registrada des de 2004). És la ciutat més gran d'Orange County pel que fa a nombre de població i està tocant a Newport Beach.
  HB té un carrer principal amb botiguetes i restaurants que va a parar fins al pier i que acostuma a estar força ple de gent, sobretot ara durant la temporada d'estiu. L'ambient que es respira pels seus carrers et fa sentir com si estiguessis en un poble de la costa brava amb les terrassetes a prop del mar.
  Com no podia ser d'una altra manera, la capital mundial del surf havia d'acollir l'esdeveniment més important de surf dels Estats Units: el Nike US Open of Surfing. Aquest esdeveniment dura una setmana (des del 29 de juliol fins el 5 d'agost), i és la competició de surf més gran del món.
  Diumenge va ser la final de l'Open i hi vam anar a treure el cap. A part de veure les competicions, aquest esdeveniment també involucra que grans marques esportives hi posin els seus estands i es promocionin, o que s'hi instal·li un skate park a la sorra. Tot plegat va aconseguir que una onada de gent es desplacés a Huntington durant aquesta setmana.
  La sorra gairebé no es veia de la gent que hi havia!
  Us deixo amb un parell de vídeos que vaig gravar:
  Publicat per estel.carbo@gmail.com a 23:48 16 comentaris:
  Etiquetes de comentaris: Huntington Beach, Orange County, Places | Trips, platges, surf, US Open of Surfing